หุ้นผันผวนปิดเช้าร่วง 4.69 จุด
ตลาดหุ้นวันที่ 12 ต.ค.ดัชนีปิดภาคเช้าที่  940.11 จุด  ลดลง 4.69 จุด มูลค่าการซื้อขาย  12,582.31 ล้านบาท
12 ต.ค. 2554

ตลาดหุ้นวันที่ 12 ต.ค.ดัชนีปิดภาคเช้าที่ 940.11 จุด ลดลง 4.69 จุด มูลค่าการซื้อขาย 12,582.31 ล้านบาท




บรรยากาศการซื้อขายในช่วงเช้าวันที่ 12 ต.ค. ดัชนีเปิดตลาดปรับตัวเพิ่มขึ้นตามทิศทางหุ้นเอเชีย โดยแตะระดับสูงสุด 954.98 จุด และอ่อนตัวตามแรงขายทำกำไรส่งผลให้ดัชนีต่ำสุดที่ 936.59 จุด
บริษัทหลักทรัพย์ (บล.) ฟิลลิป (ประเทศไทย) ระบุว่า ตลาดหุ้นไทยวันนี้ผันผวนมีความผันผวนสูงและมีโอกาสทางอ่อนตัว หลังการดีดตัวแรง ในช่วง 2 วันทำการที่ผ่านมาจนแตะระดับ 950 และยังผ่านไปไม่ได้ ขณะที่ปัจจัยภายนอก-ภายในยังรุมเร้าต้องเฝ้าติดตามทั้งเรื่องของการแก้ไขหนี้ของยุโรป หลังรัฐสภา สโลวาเกียปฏิเสธแผนที่จะขยายกองทุนช่วยเหลือยูโรโซน โดยสโลวาเกีย เป็นประเทศ เดียวในบรรดาประเทศสมาชิกยูโรโซน 17 ประเทศที่ยังไม่ได้ให้สัตยาบันต่อมาตรการ ขยายอำนาจของกองทุนรักษาเสถียรสภาพยุโรป(EFSF)
นอกจากนี้ภาวะน้ำท่วมภายในประเทศที่กำลังมุ่งหน้าสู่กรุงเทพ  อย่างไรก็ดี อาจมีการเก็งกำไรหุ้นเป็นรายตัวมากขึ้น ขณะที่แรงซื้อของต่างชาติและ สถาบันยังหนุนข้างซื้อสุทธิทั้งในตลาดหุ้นและตลาดอนุพันธ์ หากความผันผวนจะก่อให้เกิดการดีดตัวในบางช่วงก็มองจำกัดไม่เกิน 950-960 จุด เท่านั้น
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
PTT     มูลค่าการซื้อขาย 1,532.25   ล้านบาท   ปิดที่   290 บาท  ลดลง 2 บาท หรือ -0.68%SCC     มูลค่าการซื้อขาย 1,048.51   ล้านบาท   ปิดที่   287 บาท ไม่เปลี่ยนแปลงKTB     มูลค่าการซื้อขาย  872.20  ล้านบาท   ปิดที่   15.40 บาท  ลดลง 0.10  บาท หรือ -0.65%KBANK   มูลค่าการซื้อขาย   727.51 ล้านบาท   ปิดที่   117 บาท  ลดลง 3 บาท หรือ -2.50%BBL     มูลค่าการซื้อขาย   634.20 ล้านบาท   ปิดที่   145บาท  ลดลง  3 บาท หรือ -2.03%